Harald Johnas Riiber

Harald Johnas Riiber (født 1995) er en norsk tidligere skihopper og kombinertløper som representerte Idrettslaget Heming og Kollenhopp. Han er eldre bror av Jarl Magnus Riiber.

 Karriere 
Han representerte Norge under Vinter-OL for ungdom 2012, der han etter hoppdelen lå på tredjeplass 25 sekunder foran tyske Tom Lubitz, men endte på en sjetteplass 58,6 sekunder bak den tsjekkiske gullvinneren Tomáš Portýk.

Riiber vant sølvmedalje i laghopp under Norgesmesterskapet på ski 2014 i Skarbakkene i Molde, med Joachim Hauer, Jonas Schøien Øvregård og Phillip Sjøen på Oslolaget.

Han tok sin første internasjonale medalje under lagkonkurransen i Junior-VM på ski 2015 i Almaty, der Norge tok bronsemedalje bak Østerrike og Tyskland, med Simen Tiller, lillebror Jarl Magnus Riiber og Lars Buraas på laget.

Snaut ett år etter VM-bronsen fikk Riiber sin verdenscupdebut under verdenscupen i kombinert på Lillehammer den 5. desember 2015.

 Referanser 

 Eksterne lenker 




Kategori:Norske kombinertløpere
Kategori:Norske skihoppere
Kategori:Deltakere under Vinter-OL for ungdom 2012
Kategori:Personer fra Oslo